
* 
* 
* 
* 
* 
* 
* 
* 
* 
* 

Da li je Itikaf valjan samo u tri džamije: Mesdžidul-haramu, Poslanikovoj, sallallahu alejhi ve sellem, džamiji i Mesdžidul-aksaut?




Da li je Itikaf valjan samo u tri džamije: Mesdžidul-haramu, Poslanikovoj, sallallahu alejhi ve sellem, džamiji i Mesdžidul-aksaut?
===================================================================================================================================

 

Ebu Vail pripovijedao je: “Huzejfa je rekao Abdullahu b. Mesudu: ‘Neki su ljudi u itikafu, u mesdžidu između tvoje kuće i Ebu Musaove kuće, zar ti to ne pada teško, a znaš da je Resulullah, sallallahu alejhi ve sellem, tekao: Nema itikafa osim u tri džamije”, ali mu je Abdullah odgovorio: ‘Možda si baš ti zaboravio to predanje, a oni nisu, ili si ti pogriješio, a oni su u pravu. “‘


Propisi u vezi s poglavljem


Prvo, šejh El-Albani veli: ” … potom sam pronašao autentičan hadis: Nema itikafa osim u tri džamije’ koji iz općenitosti ajeta jasno izuzima tri džamije: Mesdžidul-haram, Poslanikovu, sallallahu alejhi ve sellem, džamiju i Mesdžidul-aksa. Koliko znam, ovo mišljenje iz prvih generacija zastupali su Huzejfa b. el-Jeman, Seid b. el-Musejjib i Ata, osim što Ata nije spomenuo Mesdžidul-aksu. O ovom pitanju učenjaci imaju oprečna mišljenja. Neki kažu da je itikaf ispravan u džamiji u kojoj se klanjaju namazi u džematu, a neki, opet, smatraju da je itikaf ispravan u mesdžidu koji čovjek odredi za namaz, makar bio u kući. Jasno je da treba prihvatiti ono mišljenje koje je u skladu s hadisom, a Svevišnji Allah najbolje zna.”


Drugo, ovaj je isti šejh rekao i ovo: “Treba znati da se učenjaci razilaze u mišljenju je li mesdžid uvjet za itikaf i kakve karakteristike mora imati. A kada je o tom pitanju riječ, jedino što se može uzeti kao dokaz jeste ajet: ‘Sa ženama ne smijete imati snošaja dok ste u itikafu u džamijama’ (El-Bekara, 187) i navedeni, autentični hadis. Naime, ajet je općenitog značenja, a hadis posebnog, i, otuda, ovaj hadis pobliže određuje značenje ajeta i objašnjava ga, a na to nas upućuju Huzejfine riječi i hadis koji je prenio. Predanja o ovom pitanju oprečna su, i najpreče je prihvatiti ona koja su u skladu s navedenim hadisom. Jedno od tih predanja jeste i izjava Seida b. el-Musejjiba koju su s vjerodostojnim lancem prenosilaca zabilježili Ibn Ehu Šejba i Ibn Hazm, a u njoj stoji: ‘Nema itikafa osim u Poslanikovoj, sallallahu alejhi ve sellem, džamiji.”‘


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


